b'\n_START_ARTICLE_\nMario vs. Donkey Kong: Tipping Stars\n_START_SECTION_\nArgument\n_START_PARAGRAPH_\nPauline ha estat segrestada per Donkey Kong i en Mario la va a rescatar juntament amb els Mini Marios. Al final, per\xc3\xb2, \xc3\xa9s que li tenien preparada una festa sorpresa.\n_START_SECTION_\nActualitzacions\n_START_PARAGRAPH_\nVersi\xc3\xb3 1.1.0 (llan\xc3\xa7ada el 2 de setembre de 2015)_NEWLINE_Segons la p\xc3\xa0gina de Nintendo japonesa, l\'actualitzaci\xc3\xb3 no porta realment cap canvi o addici\xc3\xb3 al joc, sin\xc3\xb3 que serveix per corregir un problema espec\xc3\xadfic relacionat amb l\'enviament de nivells creats per usuuaris a la xarxa social Miiverse. Val ressaltar que aquesta actualitzaci\xc3\xb3 nom\xc3\xa9s ha sortit per a la versi\xc3\xb3 Nintendo 3DS del joc, i no per a la versi\xc3\xb3 de Wii U.\n_START_SECTION_\nDesenvolupament\n_START_PARAGRAPH_\nUn joc de la mateixa saga s\'ensenyava com una demo a la GDC 2014. Va ser desenvolupat amb Nintendo Web Framework per mostrar les seves capacitats. Igual que les altres entregues, l\'objectiu de cada nivell \xc3\xa9s guiar al Mini Marios a la sortida, creant senders a trav\xc3\xa9s de la col\xc2\xb7locaci\xc3\xb3 de plataformes i altres interaccions amb l\'ajust realitzat a trav\xc3\xa9s del Wii U GamePad. El primer nivell es mostren les capacitats b\xc3\xa0siques del programa, per\xc3\xb2 el segon t\xc3\xa9 efectes d\'il\xc2\xb7luminaci\xc3\xb3 m\xc3\xa9s complexos i animacions._NEWLINE_Un nou t\xc3\xadtol de la saga Mario vs. Donkey Kong va ser anunciat per Nintendo en el Nintendo Digital Event a E\xc2\xb3 2014 aix\xc3\xad com unes imatges i artwork i v\xc3\xaddeos. El nou Mario vs. Donkey Kong per Wii U encara no t\xc3\xa9 un t\xc3\xadtol espec\xc3\xadfic, i es posar\xc3\xa0 en marxa l\'any 2015. El lloc web europeu GameReactor va publicar un v\xc3\xaddeo de jugabilitat._NEWLINE_El lloc Nintendo World Report va publicar un v\xc3\xaddeo de jugabilitat de Mario vs. Donkey Kong (Wii U, 2015) al seu canal de YouTube el 27 de juny. Inicialment, se segueix la traject\xc3\xb2ria d\'un parell de Mini Marios trav\xc3\xa9s de l\'etapa 1-1, que compta amb desafiaments simples, en qu\xc3\xa8 nom\xc3\xa9s es necessita per posar les bigues de manera que formin ponts a l\'escenari i permetre que les joguines de corda accionades arribar a la porta arrodonida amb la lletra "M" simbolitza el final de la fase. La segona part del v\xc3\xaddeo es va centrar en l\'etapa d\'1-8 al primer m\xc3\xb3n, Rolling Hills, les coses comencen a complicar-se i el Mini Mario es torna zombie; nou element a la jugabilitat del joc._NEWLINE_Els jocs Mario vs. Donkey Kong (Wii U, 2015) i Mario Maker (Wii U, 2015) tamb\xc3\xa9 poden sortir en format f\xc3\xadsic i digital mitjan\xc3\xa7ant la Nintendo eShop. Aix\xc3\xb2 \xc3\xa9s el que suggereixen els anuncis de pre-venda d\'aquests jocs publicats per la botiga brit\xc3\xa0nica Game a la seva p\xc3\xa0gina web; cada joc es pot adquirir per 44,99 \xc2\xa3 (al voltant de 77 \xe2\x82\xac). Nintendo encara no s\'ha manifestat sobre aquest tema, per\xc3\xb2 segurament seran llan\xc3\xa7ats f\xc3\xadsicament i digitalment com ha passat en tots els jocs de 3DS i Wii U (excepte els exclusivament digitals)._NEWLINE_En el Nintendo Direct del 14 de gener de 2015, es va anunciar que Mario vs. Donkey Kong: Tipping Stars (el nou t\xc3\xadtol del joc) sortir\xc3\xa0 el 5 de mar\xc3\xa7 de 2015 a Am\xc3\xa8rica del Nord, el 19 de mar\xc3\xa7 al Jap\xc3\xb3, el 20 a Europa i el 21 a Austral\xc3\xa0sia tant per a Wii U com per a Nintendo 3DS. \xc3\x89s el primer joc que ofereix el concepte de cross-buy, \xc3\xa9s a dir, si es compra la versi\xc3\xb3 de Wii U s\'obt\xc3\xa9 un codi de desc\xc3\xa0rrega gratu\xc3\xaft per adquirir la de Nintendo 3DS, i viceversa. Es fan disponibles codis de desc\xc3\xa0rrega per a ambdues versions en format f\xc3\xadsic al Jap\xc3\xb3 i Europa. Ha sortit artwork i captures de pantalla._NEWLINE_En l\'edici\xc3\xb3 de l\'11 de febrer de 2015, la revista Famitsu va explicar alguns detalls del joc._NEWLINE_La Nintendo japonesa public\xc3\xa0 el 25 de febrer de 2015 un tr\xc3\xa0iler per a Mario vs. Donkey Kong: Tipping Stars, enfocat principalment al mode de compartiment de nivells. Tamb\xc3\xa9 es va fer p\xc3\xbablic aleshores el lloc web japon\xc3\xa8s._NEWLINE_El personal del lloc web GameXplain va publicar dos v\xc3\xaddeos del joc el 28 de febrer: el primer mostra la pantalla del t\xc3\xadtol, i el segon mostra els primers 30 minuts de joc, que inclou els dos primers mons (Rolling Hills i Jumpy Jungle) i el mode Taller. Tamb\xc3\xa9 va publicar v\xc3\xaddeos dels dos seg\xc3\xbcents mons de Wii U i un nivell bonus de 3DS. La versi\xc3\xb3 de 3DS ocupa 2100 blocs (=256 MB) mentre que la versi\xc3\xb3 de Wii U ocupa 930 MB (0,93 GB)._NEWLINE_El 5 de mar\xc3\xa7, quan va sortir a Am\xc3\xa8rica, es va publicar un v\xc3\xaddeo de jugabilitat i un de t\xc3\xa8cnic comparant les dues versions. Tamb\xc3\xa9 es va inaugurar el lloc web nord-americ\xc3\xa0._NEWLINE_Segons el director de desenvolupament del videojoc, Stephen Mortimer, de la Nintendo Software Tecnology Corporation, en una entrevista a US Gamer, la interacci\xc3\xb3 amb la xarxa social Miiverse torna m\xc3\xa9s estimulant el compartiment de les creacions, ja que aquestes poden ser valorades per altres usuaris. A m\xc3\xa9s d\'aix\xc3\xb2, el sistema de vots basat en estrelles permet als usuaris m\xc3\xa9s creatius tenir acc\xc3\xa9s a m\xc3\xa9s eines de creaci\xc3\xb3 per elaborar nivells encara m\xc3\xa9s complexos i interessants._NEWLINE_La Nintendo americana va publicar el 8 de mar\xc3\xa7 de 2015, amb motiu del llan\xc3\xa7ament a la regi\xc3\xb3, un v\xc3\xaddeo mostrant consells de Stephen Mortimer, director del joc, per elaborar nivells._NEWLINE_El 20 de mar\xc3\xa7 es va publicar un tr\xc3\xa0iler de llan\xc3\xa7ament europeu.\n_START_SECTION_\nVendes\n_START_PARAGRAPH_\nMario vs. Donkey Kong: Tipping Stars va ser el cinqu\xc3\xa8 videojoc m\xc3\xa9s venut a la eShop de 3DS americana a la setmana del 2 al 9 de mar\xc3\xa7 de 2015 i el quart a la eShop de Wii U americana del 4 a l\'11 de mar\xc3\xa7. Va ser el segon m\xc3\xa9s venut a la eShop de 3DS americana del 9 al 16 de mar\xc3\xa7 de 2015. La versi\xc3\xb3 de 3DS va vendre 6.893 unitats del 16 al 22 de mar\xc3\xa7, essent divuit\xc3\xa8 a la llista global, i la versi\xc3\xb3 de Wii U va ser 35\xc3\xa8.\n_START_SECTION_\nM\xc3\xa0rqueting\n_START_PARAGRAPH_\n\xc3\x89s el primer joc que ofereix el concepte de cross-buy, \xc3\xa9s a dir, si es compra la versi\xc3\xb3 de Wii U s\'obt\xc3\xa9 un codi de desc\xc3\xa0rrega gratu\xc3\xaft per adquirir la de Nintendo 3DS, i viceversa._NEWLINE_En la 15a Japan Expo, que se celebra entre el 2 i el 6 de juliol de 2014 al Paris Nord Villeprinte Exhibition Centre de Par\xc3\xads, s\'hi va poder provar el joc._NEWLINE_La Nintendo espanyola va publicar un anunci publicitari del joc._NEWLINE_El 19 de mar\xc3\xa7 de 2015 va sortir a Am\xc3\xa8rica del Nord i al Jap\xc3\xb3, i un dia despr\xc3\xa9s a Europa, un tema basat en el joc per al men\xc3\xba HOME de Nintendo 3DS._NEWLINE_El joc apareix a un tr\xc3\xa0iler destacant les estrenes a la Nintendo eShop europea al mar\xc3\xa7._NEWLINE_Per promoure el llan\xc3\xa7ament digital de Vs. Excitebike a la eShop americana, Nintendo va promoure una s\xc3\xa8rie d\'esdeveniments entre el 24 i el 31 d\'agost. Sortejant 5 d\xc3\xb2lars per a la eShop el primer desafiament va involucrar Mario vs. Donkey Kong: Tipping Stars, i mitjan\xc3\xa7ant una piulada o un missatge a Miiverse s\'havia de dir a Nintendo quantes estrelles havia ofert l\'usuari als nivells d\'altres usuaris.'